# Γκονγκ Λι

### Από τη Βικιπαίδεια, την ελεύθερη εγκυκλοπαίδεια

Η Γκονγκ Λι στην ταινία "Αναμνήσεις μιας Γκέισας" (2005).

Η Γκονγκ Λι είναι μια Κινέζα ηθοποιός. Γεννημένη στις 31 Δεκεμβρίου 1965, έλαβε διεθνή αναγνώριση χάρις στην επί σειρά ετών συνεργασία της με το σκηνοθέτη Ζανγκ Γιμού. Η Γκονγκ Λι αποτελεί μια από τις δημοφιλέστερες καλλιτέχνιδες στη χώρα της.

## [Επεξεργασία] Βιογραφία

### [Επεξεργασία] Νεανικά Χρόνια

Γεννήθηκε στη Σενιγιάνγκ, Λιαονίνγκ στην Κίνα, το πέμπτο κατά σειρά παιδί στην οικογένειά της. Ο πατέρας της ήταν καθηγητής οικονομικών και η μητέρα της, δασκάλα. Η Γκονγκ μεγάλωσε στη Jinan, πρωτεύουσα της Επαρχίας Σαντόνγκ. Είχα αποφασίσει από μικρή πως ήθελε να γίνει ηθοποιός και από τα σχολικά της χρόνια ασχολήθηκε περισσότερο με την υποκριτική και το τραγούδι παρά με άλλα μαθήματα. Παρόλο που απέτυχε δύο φορές στις εξετάσεις εισαγωγής σε Κολλέγιο, έγινε τελικά αποδεκτή από το Κεντρικό Κολλέγιο Υποκριτικής του Πεκίνου το 1985. Αποφοίτησε το 1989. Ήταν ακόμη φοιτήτρια όταν ο Ζανγκ Γιμού την επέλεξε για τον πρωταγωνιστικό ρόλο στην πρώτη του σκηνοθετική απόπειρα, την ταινία «Red Sorghum», που κέρδισε επτά βραβεία στους Χρυσούς Πετεινούς, τα κινέζικα βραβεία που αντιστοιχούν στα αμερικάνικα Όσκαρ.

### [Επεξεργασία] Καριέρα

Από τότε η Γκονγκ Λι έγινε μια από τις πιο επιτυχημένες και αναγνωρίσιμες ηθοποιούς του κινέζικου σινεμά, και η φήμη της εξαπλώθηκε και εκτός των συνόρων της χώρας της. Καθιερωμένη ως μια από τις ομορφότερες γυναίκες σήμερα, η δουλειά της έχει βραβευτεί με το Βραβείο Καλύτερης Ηθοποιού στο Φεστιβάλ της Βενετίας και από τον Κύκλο Κριτικών Ταινιών της Νέας Υόρκης. Διατηρεί ακόμη μεγάλη δημοφιλία στις περισσότερες ανατολικές χώρες και εκτιμάται για τα ταλέντα της.

Κατά τη διάρκεια της δεκαετίας του 90’, συνεργάστηκε πολλές φορές με τον Γιμού. Ως προστατευόμενη και μούσα του, οι δύο τους προξένησαν σκάνδαλο με τη φήμη πως ήταν εραστές παρόλο που ο σκηνοθέτης ήταν παντρεμένος. Χώρισαν τελικά το 1995 και η Γκονγκ Λι παντρεύτηκε τον μεγιστάνα του καπνού από τη Σιγκαπούρη Ooi Hoe Soeng τον επόμενο χρόνο. Ως καλλιτεχνικό ζευγάρι δεν συνεργάστηκαν ξανά μέχρι και το 2006, οπότε και η Γκόνγκ έπαιξε στην ταινία του Ζανγκ Γιμού «Η Κατάρα του Χρυσού Λουλουδιού».

Στις περιορισμένες εμφανίσεις της στον αμερικάνικο κινηματογράφο, περιλαμβάνεται ο «Τελευταίος Έρωτας» το 1997 και οι «Αναμνήσεις μιας Γκέισας» το 2005, όπου υποδύθηκε τη Χατσουμόμο, μια πανούργα γκέισα που αντιτίθεται στην άνοδο μιας νεότερης, της οποίας το άστρο μόλις ανατέλλει. Εμφανίστηκε επίσης στη μεταφορά στη μεγάλη οθόνη των «Σκληρών του Μαϊάμι» το 2006 και στην ταινία του 2007 με τίτλο «Hannibal Rising».

### [Επεξεργασία] Διακρίσεις

Το 2000 το Φεστιβάλ της Βενετίας την όρισε πρόεδρο της κριτικής επιτροπής. To 2006, το περιοδικό Premiere κατέταξε την ερμηνεία της στην ταινία «Αντίο Παλλακίδα μου» στην 89η θέση του καταλόγου των καλύτερων ερμηνειών όλων των εποχών. Δέχτηκε επίσης τον τίτλο του Λειτουργού των Τεχνών και των Γραμμάτων από τη γαλλική κυβέρνηση το 1988. Το περιοδικό People την έχει συμπεριλάβει σε μια από τις λίστες του για τους 50 ομορφότερους ανθρώπους. Έχει εμφανιστεί σε διαφημίσεις της L’ Oreal, αλλά είναι επίσης πρέσβειρα της UNESCO.

## [Επεξεργασία] Φιλμογραφία

1. Hannibal Rising (2007)
2. Man cheng jin dai huang jin jia (2006) --- Η Κατάρα του Χρυσού Λουλουδιού
3. Miami Vice (2006) --- Οι Σκληροί του Μαϊάμι
4. Memoirs of a Geisha (2005) --- Αναμνήσεις μιας Γκέισας
5. Eros (2004)
6. 2046 (2004) --- 2046
7. Zhou Yu de huo che (2002) --- Οι Εραστές του Τρένου
8. Piao liang ma ma (2000) --- Σπάζοντας τη Σιωπή
9. Jing ke ci qin wang (1998) --- Ο Αυτοκράτορας και ο Δολοφόνος
10. Chinese Box (1997) --- Ο Τελευταίος Έρωτας
11. Feng yue (1996) --- Πλανεύτρα Σελήνη
12. Yao a yao yao dao waipo qiao (1995) aka Shanghai Triad
13. Xi chu bawang (1994) aka King of Western Chu
14. Huozhe (1994) aka Lifetimes
15. Hua hun (1994) aka A Soul Haunted by Painting
16. Xin tian long ba bu zhi tian shan tong lao (1994) aka Dragon Chronicles: The Maidens
17. Tang Bohu dian Qiuxiang (1993) aka Flirting Scholar
18. Ba wang bie ji (1993) --- Αντίο Παλλακίδα μου
19. Meng xing shi fan (1992) aka Awakening
20. Qiu Ju da guan si (1992) aka Qiu Ju Goes to Court
21. Da hong deng long gao gao gua (1991) --- Σήκωσε τα Κόκκινα Φανάρια
22. Du xia II: Shang Hai tan du sheng (1991) aka Back to Shanghai
23. Ju Dou (1990)
24. Qin yong (1990) aka A Terracotta Warrior
25. Daihao meizhoubao (1989) aka Codename Cougar
26. Hoi sam gui miu ba (1989) aka Mr. Sunshine
27. Xi tai hou (1989) aka The Empress Dowager
28. Hong gao liang (1987) --- Red Sorghum

## [Επεξεργασία] Βραβεύσεις

- 2005 - National Board of Review – Βραβείο Καλύτερου Β’ Γυναικείου Ρόλου – «Αναμνήσεις μιας Γκέισας»
- 2000 – Χρυσός Πετεινός – Βραβείο Καλύτερης Ηθοποιού – «Σπάζοντας τη Σιωπή»
- 1993 - New York Film Critics Circle Awards - Βραβείο Καλύτερου Β’ Γυναικείου Ρόλου – «Αντίο Παλλακίδα μου»
- 1992 – Φεστιβάλ της Βενετίας – Βραβείο Καλύτερης Ηθοποιού – «Qiu Ju Goes to Court»
- 1992 – Χρυσός Πετεινός – Βραβείο Καλύτερης Ηθοποιού – «Qiu Ju Goes to Court»
- * Πλήρης κατάλογος υποψηφιοτήτων [1]

## [Επεξεργασία] Εξωτερικές συνδέσεις

- Ιστοσελίδα στο IMDb.
- Γκονγκ Λι
- Φωτογραφικό υλικό
- Συνέντευξη για την ταινία Αναμνήσεις μιας γκέισας

Ανακτήθηκε από "http://el.wikipedia.org../../../%CE%B3/%CE%BA/%CE%BF/%CE%93%CE%BA%CE%BF%CE%BD%CE%B3%CE%BA_%CE%9B%CE%B9_dfa3.html"

Κατηγορίες: Κινέζοι ηθοποιοί | Γεννήσεις το 1965

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- العربية
- Dansk
- Deutsch
- English
- Español
- Suomi
- Français
- Bahasa Indonesia
- Italiano
- 日本語
- Nederlands
- ‪Norsk (bokmål)‬
- Polski
- Shqip
- Svenska
- ไทย
- 中文